(8)

точка 66.А.45 се заменя със следното: „66.А.45 Одобрение на квалификационни класове за въздухоплавателни средства а) За да има право притежателят на лиценз за техническо обслужване на въздухоплавателни средства да упражнява правата си за сертифициране на определен тип въздухоплавателни средства, е необходимо одобрение на този лиценз за съответните квалификационни класове: — Съответните квалификационни класове за категория B1, B2 или C са, както следва: i) за въздухоплавателни средства от група 1 — квалификационният клас за съответния тип въздухоплавателни средства, ii) за въздухоплавателни средства от група 2 — квалификационният клас за съответния тип въздухоплавателни средства, квалификационният клас за подгрупа производители или квалификационният клас за пълната подгрупа въздухоплавателни средства; iii) за въздухоплавателни средства от група 3 — квалификационният клас за съответния тип въздухоплавателни средства или квалификационният клас за пълната група въздухоплавателни средства; iv) за въздухоплавателни средства от група 4, за лиценз категория B2 — квалификационният клас за пълната група въздухоплавателни средства. — Съответните квалификационни класове за категория B2L са, както следва: i) за въздухоплавателни средства от група 2 — квалификационният клас за съответната подгрупа производители или квалификационният клас за пълната подгрупа въздухоплавателни средства, ii) за въздухоплавателни средства от група 3 — квалификационният клас за пълната група въздухоплавателни средства, iii) за въздухоплавателни средства от група 4 — квалификационният клас за пълната група въздухоплавателни средства. — За категория B3 съответният квалификационен клас е „нехерметизирани самолети с бутални двигатели с максимална излетна маса до 2 000 kg.“ — Съответните квалификационни класове за категория L са, както следва: i) за подкатегорията L1C — класът „планери с композитна конструкция“; ii) за подкатегорията L1 — класът „планери“, iii) за подкатегорията L2C — класът „мотопланери с композитна конструкция и самолети ELA1 с композитна конструкция“, iv) за подкатегорията L2C — класът „мотопланери с композитна конструкция и самолети ELA1“, v) за подкатегорията L3H — класът „аеростати с горещ въздух“, vi) за подкатегорията L3G — класът „аеростати с газ“, vii) за подкатегорията L4H — класът „дирижабли с горещ въздух“, viii) за подкатегорията L4G — класът „дирижабли ELA2 с газ“, ix) за подкатегорията L5 — квалификационният клас за съответния тип дирижабли. — За категория A не се изисква квалификационен клас, при условие че са спазени изискванията на точка 145.А.35 от приложение II (част-145). б) За одобрението на квалификационните класове за въздухоплавателни средства се изисква успешното завършване на следното: — обучение за тип въздухоплавателни средства за съответната категория B1, B2 или C съгласно допълнение III към приложение III (част-66), — в случай на квалификационни класове за дирижабли с газ по лиценз B2 или L5 — обучение за тип, одобрено от компетентния орган в съответствие с точка 66.Б.130. в) За лицензи от категория, различна от C, в допълнение към изискванията по точка б) — за одобрението на първия квалификационен клас за тип въздухоплавателни средства в рамките на дадена категория/подкатегория се изисква успешно завършено съответно обучение на работното място. Това обучение на работното място трябва да е в съответствие с допълнение III към приложение III (част-66), освен ако се отнася за дирижабли с газ, когато се одобрява пряко от компетентния орган. г) Чрез дерогация от букви б) и в), квалификационни класове за тип въздухоплавателни средства от група 2 и 3 могат да бъдат одобрени по даден лиценз също и след: — успешно положен изпит за тип въздухоплавателни средства за съответната категория B1, B2 или C съгласно допълнение III към настоящото приложение (част-66), — в случай на категории B1 и B2 — доказване на практически опит за съответния тип въздухоплавателни средства. В този случай практическият опит трябва да обхваща представителна част от дейностите по техническото обслужване, съответстващи на категорията на лиценза. В случай на квалификационен клас за категория С за лице, притежаващо академична степен, както е посочено в точка 66.А.30, буква а), параграф 7, първият изпит за съответния квалификационен клас за тип въздухоплавателни средства трябва да е на ниво за категория В1 или В2. д) За въздухоплавателни средства от група 2: i) за одобрението на квалификационни класове за подгрупа производители за притежателите на лиценз категория B1 и C се изисква съответствие с изискванията за квалификационните класове за най-малко два типа въздухоплавателни средства от един и същ производител, които в комбинация са представителни за приложимата подгрупа производители, ii) за одобрението на квалификационни класове за пълна подгрупа въздухоплавателни средства за притежатели на лиценз категория B1 и C се изисква съответствие с изискванията за квалификационните класове за най-малко три типа въздухоплавателни средства от различни производители, които в комбинация са представителни за приложимата подгрупа, iii) за одобрението на квалификационни класове за подгрупа производители и на квалификационни класове за пълна подгрупа въздухоплавателни средства за притежатели на лиценз категория B2 и B2L се изисква доказване на практически опит, който обхваща представителна част от дейностите по техническото обслужване, съответстващи на категорията на лиценза и на приложимата подгрупа въздухоплавателни средства, а за лиценз B2L — съответстващи на приложимия системен квалификационен клас (или класове), iv) чрез дерогация от буква д), подточка iii) притежателят на лиценз категория B2 или B2L с одобрение за пълната подгрупа 2b има право на одобрение за пълната подгрупа 2c. е) За въздухоплавателни средства от групи 3 и 4: i) за одобрението на квалификационния клас за пълната група 3 за притежателите на лиценз от категории B1, B2, B2L и C и за одобрението на квалификационния клас за пълната група 4 за притежателите на лиценз от категории B2 и B2L се изисква доказване на практически опит, който обхваща представителна част от дейностите по техническото обслужване, съответстващи на категорията на лиценза и на група 3 или 4, според случая, ii) за категория B1, освен ако кандидатът представи доказателства за съответния опит, квалификационният клас за група 3 подлежи на следните ограничения, които се посочват в лиценза: — херметизирани самолети, — самолети с метална конструкция, — самолети с композитна конструкция, — самолети с дървена конструкция, — самолети с метална тръбна конструкция, покрита с тъкан. iii) чрез дерогация от буква е), подточка i) притежателят на лиценз категория B2L с одобрение за пълната подгрупа 2a или 2b има право на одобрение за групи 3 и 4. ж) За лиценза категория B3: i) за одобрението на квалификационния клас „нехерметизирани самолети с бутални двигатели с максимална излетна маса до 2 000 kg“ се изисква доказване на практически опит, който обхваща представителна част от дейностите по техническото обслужване, съответстващи на категорията на лиценза, ii) ако кандидатът не представи доказателства за съответния опит, посоченият в подточка i) квалификационен клас подлежи на следните ограничения, които се посочват в лиценза: — самолети с дървена конструкция, — самолети с метална тръбна конструкция, покрита с тъкан, — самолети с метална конструкция, — самолети с композитна конструкция. з) За лицензи от всички подкатегории на L, освен L5: i) за одобрението на квалификационните класове се изисква доказване на практически опит, който обхваща представителна част от дейностите по техническото обслужване, съответстващи на категорията на лиценза, ii) освен ако кандидатът представи доказателства за съответния опит, квалификационните класове подлежат на следните ограничения, които се посочват в лиценза: 1. за квалификационни класове „планери“ и „мотопланери и самолети ELA1“: — въздухоплавателни средства с дървена конструкция, покрита с тъкан, — въздухоплавателни средства с метална тръбна конструкция, покрита с тъкан, — въздухоплавателни средства с метална конструкция, — въздухоплавателни средства с композитна конструкция, 2. за квалификационния клас „аеростати с газ“: — различни от аеростати с газ тип ELA1, и 3. ако кандидатът е представил доказателства само за една година опит в съответствие с дерогацията по точка 66.А.30, буква а), точка 2б, подточка ii), в лиценза се посочват следните ограничения: „сложни задачи по техническото обслужване, предвидени в допълнение VII към приложение I (част M), стандартни промени, предвидени в точка 21.А.90Б от приложение I (част 21) към Регламент (ЕС) № 748/2012 и стандартни ремонти, предвидени в точка 21.А.431Б от приложение I (част 21) към Регламент (ЕС) № 748/2012.“ Счита се, че притежателят на лиценз от подкатегория B1.2 за техническо обслужване на въздухоплавателни средства с одобрение за квалификационния клас за група 3 или от подкатегория B3 с одобрение за квалификационния клас „нехерметизирани самолети с бутални двигатели с максимална излетна маса до 2 000 kg“ отговаря на изискванията за издаване на лиценз от подкатегории L1 и L2 със съответните пълни квалификационни класове и със същите ограничения, както за притежавания лиценз B1.2/B3.“;